
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του ρυμοτομικού σχεδίου Ηρακλείου (Αττικής) για 
ανέγερση αναψυκτηρίου και καθορισμός όρων και περιορι¬ 
σμών δόμησης αυτού. 1 

Έγκριση τοπικού ρυμοτομικού σχεδίου στην εκτός εγκεκριμένου 
σχεδίου περιοχή Αλώνια Μπάρας Τρικάλων για τον καθορισμό 
χώρου για την ανέγερση δημοτικού σχολείου και καθορισμός 
όρων και περιορισμών δόμησης αυτού. 2 

ΑΠΟΦΑΣΕΙΣ 

Χαρακτηρισμός ως διατηρητέο του κτιρίου που βρίσκεται στις οδούς 
Βέΐκου αρ. 60 και Ντούσα Μπότσαρη της περιοχής Κουκακίου 
της πόλης των Αθηνών, φερόμενο ως ιδιοκτησία Μιχαήλ Κασετζή 


και καθορισμός ειδικών όρων και περιορισμών δόμησης αυτού. . 3 
Καθορισμός χώρου και όρων δόμησης για ανέγερση Γυμνα¬ 
σίου στη Μελίτη Ν. Φλώρινας. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Τροποποίηση του ρυμοτομικού σχεδίου Ηρακλείου (Αττικής) για ανέγερση 
αναψυκτηρίου και καθορισμός όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του Ν. Δ/τος της 17.7.1923, όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 

3, 9 και 70. 

2. Τις διατάξεις του Ν. 947/1979 (ΦΕΚ 169/Α) και ειδικότερα 
το άρθρο 62 (παρ. 1). 

3. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 3 (παρ. 3), 8, 9, 10, 16, και 19. 

4. Τις διατάξεις του Ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

5. Τις διατάξεις του Ν. 1558/1985 (ΦΕΚ 137/Α) και ειδικό¬ 
τερα το άρθρο 23 παρ. 1. 

6. Την υπ’ αριθ. 179/85 γνωμοδότηση του Δημοτικού Συμβου¬ 
λίου Ηρακλείου. 


7. Την υπ’ αριθ. 557/85 γνωμοδότηση του Κεντρικού Συμβουλίου 
Χωροταξίας, οικισμού και Περιβάλλοντος και την υπ’ αριθ. 74/86 
γνωμοδότηση του Κεντρικού Συμβουλίου Περιβάλλοντος, Χωροταξίας 
και Δημοσίων Έργων. 

8. Την υπ’ αριθ. 294/1986, γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται η τροποποίηση του εγκεκριμένου ρυμοτομικού σχεδίου 
Ηρακλείου (Αττικής) στην πλατεία Μανδηλαρά με τον καθορισμό της 
θέσης και διάταξης του κτιρίου αναψυκτηρίου όπως φαίνεται με κόκ¬ 
κινο περίγραμμα στο σχετικό πρωτότυπο διάγραμμα σε κλίμακα 
1:500 που θεωρήθηκε από τον Προϊστάμενο της Δ/ναης Πολεοδομι- 
κών Εφαρμογών με την υπ’ 37745/1986 πράξη του και που συνο¬ 
πτικό του αντίτυπο δημοσιεύεται με το παρόν διάταγμα. 

Άρθρο 2. 

Οι όροι και περιορισμοί δόμησης του παραπάνω αναψυκτηρίου 
ορίζονται ως εξής: 

1. Η μεγίστη καλυπτομένη επιφάνεια ορίζεται στο κόκκινο περί¬ 
γραμμα που φαίνεται στο ίδιο διάγραμμα με στοιχεία Α, Β, Γ, Δ, Ε, 
Ζ, Η, Θ, I, Κ, Λ, Μ, Α. 

2. Μέγιστο επιτρεπόμενο ύψος του κτιρίου τρία και μισό (3,50) μέτρα 
μετρούμενο από τη φυσική ή τεχνική στάθμη του γύρω εδάφους. 

3. Σε περίπτωση κατασκευής στέγης το μέγιστο επιτρεπόμενο ύψος 
προσαυξάνεται κατά πενήντα εκατοστά (0,50) του μέτρου. 

4. Η μελέτη του κτιρίου εγκρίνεται από την Επιτροπή Πολεοδομι- 
κού και Αρχιτεκτονικού Ελέγχου (ΕΠΑΕ). 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιουνίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

(2) 

Έγκριση τοπικού ρυμοτομικού σχεδίου στην, εκτός εγκεκριμένου σχε¬ 
δίου περιοχή Αλώνια Μπάρας Τρικάλων για τον καθορισμό χώ¬ 
ρου για την ανέγερση δημοτικού σχολείου και καθορισμός όρων 

και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) και ειδικό¬ 
τερα το άρθρο 26 όπως αυτό αντικαταστάθηκε με το άρθρο 8 παρ. 
13 του Ν. 1512/85 (ΦΕΚ 4/Α). 

2. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 7,8 (παρ. 1). 

3. Τις διατάξεις του Ν. 1558/1985 (ΦΕΚ 137/Α) και ειδικό¬ 
τερα το άρθρο 23 παρ. 1. 

4. Την υπ’ αριθ. 37/1985 γνωμοδότηση του Δημοτικού Συμβου¬ 
λίου Τρικάλων. 

5. Την υπ’ αριθ. 28/1986 γνωμοδότηση του Κεντρικού Συμβου¬ 
λίου Περιβάλλοντος, Χωροταξίας και Δημοσίων Έργων. 

6. Την υπ’ αριθ. 297/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται τοπικό ρυμοτομικό σχέδιο για τον καθορισμό χώρου 
ανέγερσης Δημοτικού Σχολείου στην εκτός σχεδίου περιοχή Αλώνια 
Μπάρας του Δήμου Τρικάλων στη συμβολή της εθνικής οδού. Τρικά¬ 


λων — Ιωαννίνων και της οδού προς Λογγάκι, όπως φαίνεται με τα 
στοιχεία Α, Β, Γ, Δ στο σχετικό πρωτότυπο διάγραμμα σε κλίμακα 
1:200 που έχει θεωρηθεί από τον Προϊστάμενο της Δ/νσης Πολεοδο- 
μικών Εφαρμογών με την υπ’ αριθ. 37741/1986 πράξη του και που 
συνοπτικό του αντίτυπο δημοσιεύεται με το παρόν διάταγμα. ' 

Άρθρο 2. 

Οι όροι και περιορισμοί δόμησης του παραπάνω χώρου καθορίζο¬ 
νται ως εξής: 

1. Μέγιστο ποσοστό κάλυψης είκοσι πέντε τοις εκατό (25%) της 
επιφάνειας του χώρου. 

2. Συντελεστής δόμησης τέσσερα δέκατα (0,4). 

3. Ελάχιστη απόσταση του κτιρίου από τον άξονα της Εθνικής 
οδού 30 μέτρα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιουνίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟΦΑΣΕΙΣ 

Αριθ. 37089/2106 (3) 

Χαρακτηρισμός ως διατηρητέο του κτιρίου που βρίσκεται στις οδούς 

Βεΐκου αρ. 60 και Ντούσα Μπότσαρη της περιοχής Κουκακϊου της 

πόλης των Αθηνών, φερόμενο ως ιδιοκτησία Μιχαήλ Κασετζή και 

καθορισμός ειδικών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρο 
5, όΑως τροποποιήθηκε με την υπ’ αριθ. 28112/356/17.4. 
1985 όμοια απόφαση (ΦΕΚ 205/Β/85). 

3. Την από 27.3.1986 αιτιολογική έκθεση της Δ/νσης Παραδο¬ 
σιακών Οικισμών και Περιβάλλοντος (Γ7). 

4. Την από 15.5.1986 (αριθ. πρωτ. 37089/2106/16.5.86) 
απάντηση του Μιχαήλ Κεσετζή, αποφασίζουμε: 

1) Χαρακτηρίζεται ως διατηρητέο το κτίριο που βρίσκεται στις οδούς 
Βεΐκου αρ. 60 και Ντούσα Μπότσαρη της περιοχής Κουκακϊου της 
πόλης των Αθηνών, πλην του ανεξάρτητου τμήματος του ορόφου που 
έχει πρόσοψη στην οδό Ντούσα Μπότσαρη διαστάσεων 3,10 μ. X 3,40 
μ., φερόμενο ως ιδιοκτησία του Μιχαήλ Κεσετζή, όπως φαίνεται σημει¬ 
ωμένο με διαγράμμιση στο σχετικό πρωτότυπο τοπογραφικό σε κλί¬ 
μακα 1:500 που θεωρήθηκε από τον Προϊστάμενο της Δ/νσης Πολεο- 
δομικών Εφαρμογών με την υπ’ αριθ. 37089/1986 πράξη του και 
που συνοπτικό του αντίτυπο δημοσιεύεται με την παρούσα απόφαση 


γιατί αποτελεί χαρακτηριστικό δείγμα της αρχιτεκτονικής των αρχών 
του αιώνα με αξιόλογα μορφολογικά και αρχιτεκτονικά στοιχεία. 

2) Στο χαρακτηριζόμενο ως διατηρητέο κτίριο απαγορεύεται 
κάθε αφαίρεση, αλλοίωση ή καταστροφή των επί μέρους αρχιτεκτο¬ 
νικών ή διακοσμητικών στοιχείν του. 

3) Επιτρέπεται η επισκευή, ο εκσυχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του χαρακτηριζόμενου ως διατηρη¬ 
τέου κτιρίου, εφόσον δεν αλλοιώνεται ο αρχιτεκτονικός χαρακτήρας του. 

4) Επιτρέπεται η προσθήκη Α' ορόφου στο ισόγειο τμήμα της 
οδού Ντούσα Μπότσαρη και κατ’ επέκταση του υπάρχοντος ορόφου 
με τους ίδιους οριζόντιους και κάθετους άξονες και με τα ίδια 
μορφολογικά - αρχιτεκτονικά στοιχεία ώστε το νέο τμήμα του κτι¬ 
ρίου να ενοποιηθεί με το υπάρχον. 

5) Δεν επιτρέπεται η τοποθέτηση φωτεινών επιγραφών ή διαφημί¬ 
σεων στο χαρακτηριζόμενο ως διατηρητέο κτίριο. Επιτρέπεται μόνο η 
τοποθέτηση επιγραφών περιορισμένων διαστάσεων που υποδουλώνουν 
τυχόν χρήσεις των χώρων του κτιρίου. 

6) Για οποιαδήποτε επέμβαση στο εξωτερικό ή εσωτερικό του 
διατηρητέου κτιρίου, όπως και για την τοποθέτηση επιγραφών απαι¬ 
τείται η έγκριση της Επιτροπής Πολεοδομικού Και Αρχιτεκτονικού 
Ελέγχου (Ε.Π.Α.Ε). 

7) Η ισχύς της παρούσας απόσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Ιουνίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 




ι 

Αριθ. 2816 (4) 

Καθορισμός χώρου και όρων δόμησης για ανέγερση Γυμνασίου στη 
Μελίτη Ν. Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
' Εχοντας υπόψη: 

1) Τις Διατάξεις του από 17.7.1923 Ν.Δ. «περί σχεδίων πόλεων 
κ.λ.π.». 

2) Τις Διατάξεις του Ν. 3200/1955 «περί διοικητικής αποκέντρω¬ 
σης» όπως έχει συμπληρωθεί και τροποποιηθεί μεταγενέστερα. 

3) Τις Διατάξεις του Β.Δ. 712/1970 όπως αυτό τροποποιήθηκε 
με τα 677/1971 και 198/1972 Β. Δ/τα. 

4) Τις Διατάξεις του Ν.Δ. 1018/1971 «περί τροποποιήσεως και 
συμπληρώσεως του Ν.Δ. 314/1968. 

5) Τις Διατάξεις του Ν. 1558/1985 «Κυβέρνηση και Κυβερνητικά 
όργανα» (ΦΕΚ 137Α') και συγκεκριμένα το άρθρο 27 «περί συστάσεως 
του Υπουργείου Περιβάλλοντος, Χωροταξίας και Δημοσίων Έργων». 

6) Τις Διατάξεις του Ν. 1337/83 «περί επεκτάσεων πολεοδομικών σχε¬ 
δίων κ.λ.π.» όπως τροποποιήθηκε και συμπληρώθηκε μεταγενέστερα με 
τον Ν. 1512/85 «τροποποίηση και συμπλήρωση πολεοδομικών διατά¬ 
ξεων, ρύθμιση συναφών θεμάτων και θεμάτων του Ταμείου Νομικών. 

7) Τις Διατάξεις του Π.Δ. 443/1983 περί μεταβιβάσεως αρμο¬ 
διοτήτων στους Νομάρχες. 


8) Την από 13.6.1986 γνωμοδότηση του Σ/λίου Χωροταξίας, 
Οικισμού και Περιβάλλοντος του Νομού Φλώρινας (συν/ση 13η, 
Πράξη 53η) υπέρ της έγκρισης καθορισμού χώρου και όρων δόμησης 
για ανέγερση Γυμνασίου στην Μελίτη Ν. Φλώρινας, αποφασίζουμε: 

Καθορίζουμε τον χώρο Α, Β, Γ Δ, Ε, Ζ, Η, Α που φαίνεται στο 
τοπογραφικό διάγραμμα με κλίμακα 1.000 που συνοδεύει την πα¬ 
ρούσα σαν χώρο για ανέγερση Γυμνασίου στην Μελίτη, όπως προτά- 
θηκε από το Κ.Σ. Μελίτης με τους εξής όρους δόμησης: 

Ελάχιστο εμβαδόν οικοπέδου: 4.000μ 2 . 

Επιτρεπόμενη κάλυψη: 30%. 

Συντελεστή δόμησης: 0,80. 

Όροφοι: 3. 

Ελάχιστη απόσταση κτιρίου από τα όρια του οικοπέδου: 8.Ομ. 

Μέγιστο ύψος: 10,20μ+2,50 (λόγω στέγης). 

Η ισχύς της απόφασης αυτής αρχίζει από την ημέρα της κοινοποίη¬ 
σής της σους παρόδιους με ευθύνη της Κοινότητας Μελίτης. 

Η απόφαση αυτή να δημοσιευθεί στην Εφημερίδα τής Κυβερνήσεως. 

Φλώρινα, 16 Ιουνίου 1986 
Ο Νομάρχης 

ΦΩΤΗΣ Θ. ΠΑΠΑΓΙΑΝΝΗΣ 






